મુંબઈ: ગઈ કાલે જન્માષ્ટમીના પાવન પર્વ નિમિત્તે નવી મુબંઈના બે વિ્સ્તારમાં દહીં-હાંડી કરતી વખતે સર્જાયેલી દુર્ઘટનામાં બે ગોવિંદાના મોત થયાં હતાં. જ્યારે મુંબઈ શહેરમાં આવી જ વિવિધ ઘટના દરમિયાન સર્જાયેલી દુર્ઘટનામાં કુલ ૧૯૭ ગોવિંદાને ઈજા થઈ હતી. જોકે ગઈકાલે વરસાદ વચ્ચે પણ આવી ઉજવણી ભારે હર્ષોલ્લાસભેર કરવામા આવી હતી. અત્રે ઉલ્લેખનીય છે કે આ વખતે બોમ્બે હાઈકોર્ટે દહીં-હાંડીમાં ૧૪ વર્ષથી વધુ વયના કિશોરો પર આવી ઉજવણીમાં ભાગ લેવા પર પ્રતિબંધ મૂકવા આદેશ આપ્યો હતો.પરંતુ દહીં હાંડી માટે બનાવવામાં આવતા માનવ પિરામિડની ઉંચાઈ બાબતે કોઈ નવો આદેશ આપવા ઈનકાર કર્યો હતો. અને તેના કારણે જ આવી દુર્ઘટના સર્જાઈ હોવાનો પણ કેટલાંક લોકો આક્ષેપ કરી રહ્યા છે.